Aviz de clarificare a avizelor de deschidere a unor proceduri antidumping și antisubvenție privind importurile de anumite materiale țesute și/sau cusute din fibre de sticlă originare din Republica Populară Chineză și din Egipt

(2019/C 314/06)

La 21 februarie 2019, Comisia a publicat un aviz de deschidere a unei anchete antidumping privind importurile de anumite materiale țesute și/sau cusute din fibre de sticlă originare din Republica Populară Chineză și Egipt (1) (denumit în continuare „Avizul din 21 februarie 2019”).

La 16 mai 2019, Comisia a publicat un aviz de deschidere a unei anchete antisubvenție privind importurile de anumite materiale țesute și/sau cusute din fibre de sticlă originare din Republica Populară Chineză și Egipt (2) (denumit în continuare „Avizul din 16 mai 2019”).

În avizele respective, produsul care face obiectul anchetei este descris astfel:

„Produsul care face obiectul prezentei anchete este reprezentat de materialele țesute și/sau cusute din semitorturi sau fire din fibră de sticlă cu filament continuu, cu excepția produselor impregnate sau preimpregnate (pre-preg) și cu excepția țesăturilor cu ochiuri deschise cu o dimensiune a ochiului mai mare de 1,8 mm atât în lungime, cât și în lățime și cu o greutate mai mare de 35 g/m2 («produsul care face obiectul anchetei»).”

Ancheta a adus în atenția Comisiei faptul că unii operatori economici ar fi putut interpreta greșit formularea descrierii produsului care face obiectul anchetei.

Din acest motiv, Comisia a decis să clarifice avizul din 21 februarie 2019 și avizul din 16 mai 2019 pentru a se asigura că domeniul de aplicare efectiv al prezentei anchete este înțeles de toate părțile interesate și pentru a oferi operatorilor economici în cauză care este posibil să nu se fi făcut cunoscuți deoarece au considerat că nu sunt vizați de această procedură (în special utilizatorilor și importatorilor neafiliați) posibilitatea de a modifica/completa răspunsurile la chestionar pe baza definiției clarificate a produsului care face obiectul anchetei, precum și a unui tabel complet cu numerele de control ale produselor (NCP).

Informații suplimentare vor fi de asemenea incluse într-o notă la dosarul destinat consultării de către părțile interesate.

1. Clarificare privind produsul care face obiectul anchetei

În secțiunea 2 din avizul din 21 februarie 2019 și din avizul din 16 mai 2019, produsul care face obiectul anchetei este descris astfel:

„Produsul care face obiectul prezentei anchete este reprezentat de materialele țesute și/sau cusute din semitorturi sau fire din fibră de sticlă cu filament continuu, cu excepția produselor impregnate sau preimpregnate (pre-preg) și cu excepția țesăturilor cu ochiuri deschise cu o dimensiune a ochiului mai mare de 1,8 mm atât în lungime, cât și în lățime și cu o greutate mai mare de 35 g/m2 («produsul care face obiectul anchetei»).”

Astfel cum a fost explicat anterior, anchetele au adus în atenția Comisiei faptul că unii operatori economici ar fi putut interpreta greșit descrierea de mai sus și ar fi putut decide să nu se manifeste ca urmare a unei înțelegeri greșite a definiției produsului care face obiectul anchetei.

Din acest motiv, Comisia consideră că este adecvată clarificarea faptului că produsul care face obiectul prezentei anchete este reprezentat de materialele țesute și/sau cusute din semitorturi și/sau fire din fibră de sticlă cu filament continuu cu sau fără alte elemente, cu excepția produselor impregnate sau preimpregnate (pre-preg) și cu excepția țesăturilor cu ochiuri deschise cu o dimensiune a ochiului mai mare de 1,8 mm atât în lungime, cât și în lățime și cu o greutate mai mare de 35 g/m2 („produsul care face obiectul anchetei”).

În continuare sunt furnizate, cu titlu informativ, codurile TARIC mai detaliate ale produsului care face obiectul anchetei.

Pentru a evita confuziile, Comisia precizează că prezenta clarificare nu are niciun impact material asupra analizei Comisiei privind prezumțiile de dumping/subvenții și de prejudicii care acoperă în întregime domeniul anchetei. Aceasta se datorează faptului că informațiile primite de la părțile interesate cu privire la dumping/subvenții și la prejudicii au fost colectate la nivelul mult mai detaliat al NCP care face obiectul anchetei.

Pentru a garanta claritatea informațiilor, Comisia publică în continuare tabelul NCP care a însoțit formularele cu întrebări transmise industriei din Uniune și producătorilor exportatori.

Descrierea câmpului Formatul câmpului Valori Explicație Formatul de prezentare la vânzare N 1: Rulou A se utiliza numărul corespunzător formei în care a fost vândut produsul. În cazul ansamblurilor, seturilor sau pachetelor, întrucât mai multe țesături diferite sunt vândute împreună, nu ar trebui să se furnizeze caracteristicile NCP rămase și, prin urmare, NCP ar trebui să constea într-o singură cifră. 2: Decupate în forme 3: Vândute în pachete sau în seturi de diferite țesături Forma țesăturii XX WR: pentru țesături din semitorturi și/sau fire nerăsucite A se utiliza cele două litere care corespund formei produsului. Vă rugăm să utilizați TY numai pentru țesăturile care nu conțin semitorturi sau fire nerăsucite NU: pentru țesături neondulate (cusute) din semitorturi și/sau din fire nerăsucite – uniaxiale și unidirecționale (3) NM: pentru țesături neondulate (cusute) din semitorturi și/sau din fire nerăsucite – multiaxiale CG: compuși din fibră de sticlă cu semitorturi și/sau fire nerăsucite – 100 % fibră de sticlă (4) CM: pentru compuși din fibră de sticlă cu semitorturi și/sau fire nerăsucite – fibră mixtă (5) Tip de sticlă XX EG: pentru sticlă E sau ECR (cu conținut redus de bor) A se utiliza cele două litere corespunzătoare tipului de sticlă folosit HG: pentru sticlă cu modul înalt Masa pe unitatea de arie - masa, exprimată în grame pe metru pătrat (g/m2), inclusiv a oricărui covoraș, voal etc. N 1: pentru o densitate mai mică de 300 g/m2 A se utiliza numărul corespunzător intervalului în care se încadrează masa pe unitatea de arie a produsului. 2: pentru 301-600 g/m2 3: pentru 601-800 g/m2 4: pentru 801-1 200 g/m2 5: pentru 1 201 -1 500 g/m2 6: pentru 1 501 -1 800 g/m2 7: pentru 1 801 -2 400 g/m2 8: pentru mai mult de 2 400 g/m2 Densitatea semitorturilor/firelor (tex) X Z: pentru o densitate mai mică de 300 tex A se utiliza litera corespunzătoare densității semitortului produsului. Vă rugăm să indicați densitatea semitortului/firului (tex) care reprezintă cea mai mare proporție din țesătură (în termeni de masă). În cazul în care două semitorturi sau două fire cu densități diferite (tex) au aceeași proporție în produsul final, indicați numai semitortul/firul cu cea mai mare densitate (tex). A: pentru 300 tex B: pentru 600 tex C: pentru 900 tex D: pentru 1 100 tex E: pentru 1 200 tex F: pentru 2 300 tex G: pentru 2 400 tex H: pentru 3 600 tex I: pentru 4 800 tex J: pentru altele, precum CSM (covorașe din fire tăiate), semitorturi/fire asamblate, …

2. Coduri TARIC

Pentru a evita pe viitor eventuale neînțelegeri, Comisia precizează de asemenea codurile TARIC menționate exclusiv cu titlu informativ la secțiunea 3 primul paragraf din Avizul din 21 februarie 2019, precum și la secțiunea 3 primul paragraf din Avizul din 16 mai 2019.

Lista completă de coduri care acoperă produsul ce face obiectul anchetei este precizată mai jos: coduri NC ex 7019 39 00, ex 7019 40 00, ex 7019 59 00 și ex 7019 90 00 (coduri TARIC 7019390080, 7019400080, 7019590080 și 7019900080).

La fel ca în cazul anterior, codurile NC și TARIC sunt menționate numai cu titlu informativ.

3. Procedura

Părțile interesate care consideră că această clarificare are un impact asupra lor sau care nu s-au făcut cunoscute întrucât au considerat că această procedură nu îi privea sunt rugate să contacteze Comisia în cel mult 7 zile de la publicarea prezentului aviz pentru a se face cunoscute și, în cazul în care doresc, pentru a solicita un chestionar.

Părțile interesate în cauză pot face aceste demersuri la una dintre următoarele adrese de e-mail:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu sau

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu sau

TRADE-AS656-GFF-INJURY@ec.europa.eu

Orice comentarii și observații primite ca răspuns la prezentul aviz, precum și orice informații suplimentare în această privință vor fi incluse într-o notă la fișierul destinat consultării de către părțile interesate.

(1) JO C 68, 21.2.2019, p. 29.

(2) JO C 167, 16.5.2019, p. 13.

(3) Unidirecțional înseamnă cel puțin 90 % într-o direcție.

(4) Cu excepția firelor de cusut, care pot fi, de asemenea, din poliester sau din alte fibre.

(5) Ca de exemplu un miez sau un voal de poliester. Utilizarea firelor de cusut din poliester sau din alte fibre nu înseamnă că acel compus devine un compus mixt de fibre în sensul prezentei clasificări.